
Maswali ya Kujadili

1. Je, Umejifunza na nini au jambo gani la muhimu ulilokuvutia katika somo hili? Je,Una maswali?

2. Je, kujua maana halisi ya maandiko inakusaidia unapotafsiri Biblia?

3. Je, kuyaona maandiko kuwa yana maana nyingi kunaweza kuathiri unavyosoma na kutafasiri Biblia kwa namna gani?

4. Je, unafikiri kuna faida yeyote wa kufasiri Biblia kwa mtindo wa mafumbo? Kwa nini?

5. Je, kuna uwezekano mkubwa wa kufasiri maandiko kwa mtindo wa halisi au wa mafumbo? 
 
6. Je, unatafsiri vipi maandiko na kuyafanya yafae kwa wale walio katika eneo lako bila kuyapotosha?

7. Je, utawapa jibu gani wakosoaji wanaopinga kuwa maana nyingi za Biblia hutokana na utata wa asili wa lugha yenyewe?

8. Je, kutumia maana halisi kumeathiri kwa jinsi gani unavyotumia Maandiko katika hali yako ya sasa?

9. Ni kwa jinsi gani unaweza kusisitiza umuhimu wa kutafuta thamani kamili ya maandiko katika huduma yako sasa?

10. Ni vigezo gani vinavyokusaidia kubaki mwaminifu katika ufasiri na matumizi yako ya Biblia?

11. Ni kwa jinsi gani ufafanuzi wa Kibiblia unakusaidia kuwa na uwezo kutafsiri Biblia?

12. Kabla ya kujifunza somo hili, je, uliamini kuwa kifungu cha Biblia kina maana zaidi ya moja? unafikiri nini sasa? Hili linabadilisha vipi jinsi unavyosoma kifungu?


DHAMIRA YA SOMO: Maana halisi hubeba neno na kifungu cha maandiko kulingana na kusudi la mwandishi na muktadha wa kihistoria ya wasikilizaji wa asili. 

SOMO REJEA 1: Estha alikuwa akishiriki katika majadiliano katika kikundi chake na alitoa mawazo yake kuhusu mwanzo 1:16, uumbaji wa jua,mwezi na nyota. Alisema kwahiyo jua ni Kristo, na mwezi hurejerea kanisa ambalo linapaswa kuonyesha nuru ya Kristo na mwezi hurejelea waamini, kama vile Paulo aselivyosema katika Wafilipi 2:14-16 tunapaswa kuangaza kama taa ulimwenguni.alihitimisha kwa kusema kuwa Kanisa kwa ujumla linatakiwa kuakisi utukufu wakristo. Lakini washirika wanapokomaa hawahitaji kuakisi utukufu wa Kristo wanaweza kungaa wao wenyewe.Unapokomaa unapata utukufu wako mwenyewe.
SOMO REJEA 2: Mwanatheolojia Origen alitafsiri fumbo la msamalia mwema katika Luka 10 kwa fumbo. Mtu aliyeibiwa ni Adamu. Kuhani ni sharia na Mlawi ni Manabii. Msamalia ni Kristo, Punda ni mwili wa Kristo, ambao hubeba dhambi za ulimwengu. Nyumba ya wageni ni Kanisa. Ahadi ya msamaria kurudi ni kurudi kwa Kristo mara ya pili
MASWALI YA KUTAFAKARI
Je, tafsiri ya Esta ya mwanzo 1:16, inaweza kuwa sawa na maana ya asili ya Musa au Mungu aliyoikusudia, au maana halisi inayotokana na sarufi na muktadha wa kihistoria? Elezea.
Soma luka 10:29,36:37, Ni nini maana ya mfano alioutoa Yesu kulingana na mistari hii? Ni kwa jinsi gani maana hiyo inalingana na tafsiri ya Origen?
Je, umewasikia watu wakitafsiri Maandiko kwa njia inayotokana na mawazo yao zaidi kuliko maana halisi ya kifungu? Kama ni kweli, toa mifano.
Je, ni hatua gani unaweza kuchukua katika ufasiri wako wa maandiko ilikuzuia kusoma mawazo yako mwenyewe katika kifungu, na kisha kuhubiri neno lako badala ya Neno la Mungu.
HATUA ZA KUCHUKUA
Hakikisha hausomi maana yako mwenyewe katika Maandiko. Jiwekee nidhamu ya kuelewa muktadha wa kisarufi na kihistoria ilikutambua nia ya asili ya mwandishi.
Wafundishe watu kanisani kwako jinsi ya kusoma na kufasiri Biblia kwa usahihi.


